Καταρχήν η περιοχή όπου βρίσκεται το σπίτι είναι η ιδανικότερη επιλογή για όποιον επιθυμεί να γνωρίσει τόσο τις παραλίες, όσο και τα χωριά του νησιού, καθώς βρίσκεται σε ίση απόσταση από την Χώρα, τις δημοφιλείς παραλίες και τα γραφικά χωριά.
Το ίδιο δε το σπίτι είναι όπως ακριβώς φαίνεται στις φωτογραφίες, ευρύχωρο και λειτουργικό με όλα όσα χρειάζεται κανείς ακόμη και για πολυήμερη διαμονή.
Αυτό όμως που δεν μπορεί να αποτυπωθεί στις φωτογραφίες είναι και τα σημαντικότερα πλεονεκτήματα του, δηλαδή η ησυχία, η ανεμπόδιστη θέα και κυρίως η φιλοξενία των ιδιοκτητών, οι οποίοι μας υποδέχτηκαν με δροσερό νερό και αναψυκτικά (τόσο μικρή αλλά και τόσο ουσιαστική κίνηση φιλοξενίας και δυστυχώς όχι αυτονόητη για πολλούς) και μας φίλεψαν με φρεσκοκομμένα σύκα από τον κήπο τους και ντόπιες πατάτες.
Είναι βέβαιο ότι η συγκεκριμένη ιδιοκτησία θα είναι επιλογή μας και την επόμενη φορά που θα βρεθούμε στο νησί.
Κύριε Τάσο και κυρία Παναγιώτα χαρήκαμε απεριόριστα για την γνωριμία, σας ευχαριστούμε που κάνατε τόσο ευχάριστη για την οικογένειά μας τη διαμονή μας και ελπίζουμε ότι θα τα ξαναπούμε σύντομα.